ธ.กรุงเทพเชื่อศก.ไทยยังไปได้สวย
"โฆสิต" คาดแนวโน้มเศรษฐกิจครึ่งปีหลังเติบโตได้ดี โดยมีแรงขับเคลื่อนของภาคเอกชนเป็นหลัก
29 มิ.ย. 2554

"โฆสิต" คาดแนวโน้มเศรษฐกิจครึ่งปีหลังเติบโตได้ดี โดยมีแรงขับเคลื่อนของภาคเอกชนเป็นหลัก
นายโฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ หรือ BBL กล่าวในงานสัมมนา "เศรษฐกิจไทยครึ่งปีหลัง 2554...โอกาสและความท้าทาย" โดยมองว่า เศรษฐกิจไทยในครึ่งปีหลังยังมีโอกาสเติบโตได้ดีจากแรงขับเคลื่อนหลักของภาคเอกชนที่ผลประกอบการยังแข็งแกร่ง โดยเชื่อว่า ผลิตภัณฑ์มวลรวมประชาชาติ หรือ จีดีพีในปี 2554 จะเติบโตได้ 4% ตามเป้าหมาย แม้ว่าจะมีปัจจัยลบที่ต้องติดตามอย่างใกล้ชิด คือ ปัญหาเงินเฟ้อ , ราคาสินค้าแพง , การเคลื่อนย้ายเงินทุน ขณะที่เรื่องการเมืองในประเทศนั้นต้องรอดูว่า ใครจะเข้ามาเป็นรัฐบาล และจะมีเหตุการณ์ความวุ่นวายตามมาหรือไม่
นายโฆสิตยอมรับว่า การเมืองก็ถือเป็นความเสี่ยงของไทย แต่การขับเคลื่อนเศรษฐกิจที่ผ่านมาเป็นการขับเคลื่อนจากภาคเอกชนมากกว่าภาคการเมือง จึงอยากให้ภาคเอกชนสร้างความเข้มแข็งต่อเนื่องต่อไป เพราะที่ผ่านมาเกือบ 2 ปีเศษการเมืองไทยก็ไม่ใช่ว่าจะดี แต่เศรษฐกิจของไทยก็ยังไปได้สวยด้วยมือของภาคเอกชนที่ร่วมกันขับเคลื่อน
"สิ่งที่ต้องการให้รัฐบาลชุดใหม่ให้ความสำคัญ คือ การนำหลักปรัชญาเศรษฐกิจพอเพียงมาปรับใช้กับการบริหารประเทศให้มากขึ้น เพราะที่ผ่านมารัฐบาลไม่ค่อยให้ความสำคัญในจุดนี้"ประธานกรรมการบริหารธนาคารกรุงเทพกล่าว
ตัวของเศรษฐกิจไทย แต่หากมองในแง่ดีจะทำให้ราคาสินค้าต่างๆ ไม่ได้ปรับตัวสูงขึ้นอย่างที่คาดไว้ก่อนหน้านี้ รวมถึงภาวะเงินเฟ้อของโลกที่ไม่ได้สูงกว่าที่คาด ส่วนเงินบาทที่อ่อนค่าลงในขณะนี้ มองว่าไม่น่ากังวล เพราะเป็นเพียงการเคลื่อนย้ายเงินทุนตามปกติ และเป็นไปตามนโยบายการเงินของสหรัฐฯ